b'\n_START_ARTICLE_\nMednarodni grafi\xc4\x8dni likovni center\n_START_PARAGRAPH_\nMednarodni grafi\xc4\x8dni likovni center (kratica MGLC) je muzej in producent grafi\xc4\x8dne in sodobne umetnosti, sede\xc5\xbe ima v gradu Tivoli, Ljubljana. Ustanovljen je bil 25. decembra 1986 kot javni ob\xc4\x8dinski zavod. Pobudo za ustanovitev je nastala zaradi mednarodnega uspeha Mednarodnega grafi\xc4\x8dni bienale Ljubljana. Tako je slovenska najve\xc4\x8dja mednarodna umetni\xc5\xa1ka prireditev dobila svoje prostore. Najprej ga je vodil dr. Zoran Kr\xc5\xbei\xc5\xa1nik, med letoma 2000 in 2010 Lilijana Stepan\xc4\x8di\xc4\x8d, nato Barbara Savenc in od leta 2011 Nevenka \xc5\xa0ivavec. _NEWLINE_Muzej hrani obse\xc5\xbeno zbirko grafik in avtorskih knjig, nastalih po drugi svetovni vojni. V galerijskih prostorih prireja razstave sodobne grafi\xc4\x8dne in vizualne umetnosti.Ima \xc5\xa1tudijski kabinet, knji\xc5\xbenico, reziden\xc4\x8dni prostor in grafi\xc4\x8dne delavnice. Je eno od sredi\xc5\xa1\xc4\x8d umetni\xc5\xa1kega dogajanja v Ljubljani, poznan \xc5\xa1irom sveta po najstarej\xc5\xa1i bienalni prireditvi na podro\xc4\x8dju grafike._NEWLINE_Od leta 2017 je dobil v upravljanje \xc5\xa0vicarijo, v kateri so umetni\xc5\xa1ki ateljeji in prostori za kulturne dogodke.'